**ҚОҒАМДЫҚ КЕҢЕСТІҢ ЖАҢА ҚҰРАМЫ ҚҰРЫЛДЫ**

**Өткен аптада аудан әкімі аппаратының үлкен залында Ақтоғай ауданының Қоғамдық кеңесінің жаңа құрамының ұйымдық отырысы өтті.**

ҚК-ның бірінші ұйымдық отырысына жаңа және бұрынғы құрамдардың мүшелері, қоғамдық кеңесті қалыптастыру жөніндегі жұмыс тобының мүшелері, Қоғамдық кеңесті құрған жұмыс органының өкілдері қатысты. ҚК ұйымдық отырысының жұмысына аудандық мәслихат төрағасы Жанат Тәшенев қатысты.

ҚК отырысын Қоғамдық кеңесті қалыптастыру жөніндегі жұмыс тобының жетекшісі Жасұлан Қамзин ашып жүргізді. Жасұлан Қамзаұлы өзінің кіріспе сөзінде қатысушыларға ҚК-нің жаңадан құрылған құрамы туралы хабарлады.

- Құрылған жұмыс тобы 10 адамнан тұратын Қоғамдық кеңестің сандық құрамын анықтады. Барлық рәсімдер қолданыстағы заңнамаға сәйкес жүргізілді.

Жұмыс тобының ұсынысы бойынша мәслихат төрағасының өкімімен Ақтоғай ауданының Қоғамдық кеңесінің жаңа құрамы бекітілді.

ҚК құрамы жартысына өзгерді, жаңа құрамның орташа жасы 53,2 жасты (бұрынғы құрамы - 53,4), әйелдер мен жастардың үлесі 20 пайызды құрайды. ҚК құрамына: саяси партияның 2 өкілі, аудандық мәслихаттың 2 депутаты, қоғамдық бірлестіктің 3 өкілі, бизнестің 2 өкілі және бюджет саласының 1 қызметкері кірді, - деді жұмыс тобының басшысы.

Сөз сөйлеген мәслихат төрағасы Жанат Тәшенев жаңадан сайланған ҚК құрамын көрсетілген сеніммен құттықтап, оларға өз өкілеттіктерін іске асыруда табыс тіледі. Жанат Шұғайұлы бұрынғы ҚК құрамының мүшелеріне үлкен жұмысы және ауданның әлеуметтік-экономикалық дамуына қосқан үлесі үшін, сондай-ақ жұмыс тобы мүшелеріне атқарған жұмыстары үшін алғысын білдірді.

Содан кейін Ж. Тәшенев Бейбіт Баянұлы Алхановтың кандидатурасын Ақтоғай ауданының Қоғамдық кеңесінің төрағасы лауазымына ұсынды.

Бұл кандидатураны ҚК жаңа құрамының мүшелері бірауыздан қолдады. Осылайша, Б.Б.Алханов ҚК төрағасы болып сайланды.

Одан әрі ұйымдық отырысты Б.Алханов жүргізді. Қоғамдық кеңестің комиссиялары құрылды, олардың төрағалары сайланды, сондай-ақ төрт адамнан тұратын ҚК Төралқасы сайланды.

Ұйымдық отырыстың соңында аудандық Қоғамдық кеңес туралы Үлгілік ереже бекітілді, оны жұмыс тобы әзірледі.

Үзілістен кейін Б.Алхановтың төрағалығымен Қоғамдық кеңестің екінші отырысы өтті, оған аудан әкімі Қаршыға Арынов қатысты.

Бұл отырысқа бөлім басшылары мен квазимемлекеттік сектор да қатысты.

Отырыста аудан әкімінің есебі тыңдалды, сондай-ақ "Ақтоғай аудандық мәслихатының 2023 жылғы 12 қазандағы №67/9 "Ақтоғай ауданының әлеуметтік көмек көрсету қағидаларын бекіту, мөлшерлерін белгілеу және мұқтаж азаматтар санатының тізбесін айқындау туралы"шешіміне өзгерістер енгізу туралы" Ақтоғай ауданы мәслихатының шешімінің жобасына қатысты сараптамалық қорытынды жасау туралы мәселе қаралды.

Өз сөзін бастамас бұрын Қаршыға Зальмұханұлы ҚК-ның алдыңғы құрамының мүшелеріне алғысын білдіріп, О.Асылбекке, Қ.Қарағожиноваға, Ж.Мәдеевке және А.Нұрғазинге ауданның әлеуметтік-экономикалық дамуы мен азаматтық қоғамның дамуына қосқан елеулі үлестері үшін Алғыс хаттарды табыс етті.

Аудан әкімі Қоғамдық кеңестің жаңа құрамына алдағы қызметтеріне, аудан алдында тұрған міндеттерді, сондай-ақ тұрғындардың өзекті мәселелерін шешу жұмысында табыс тіледі.

Одан әрі аудан басшысы жыл қорытындылары, сондай-ақ ауданның 2025 жылға арналған даму жоспарлары туралы айтып берді.

Отырыстың қорытынды бөлігінде ОЖ мүшелері нормативтік-құқықтық актінің жобасы бойынша оң қорытынды берді.

Шайахмет Сәдуақасов, Қоғамдық кеңестің хатшысы